Diari Oficial de la Generalitat Valenciana


Sumari del DOGV 5373, del 24-10-2006 (2006/11447)

RESOLUCIÓ de 16 d'octubre de 2006, del director general de l'Institut Valencià de la Joventut, per la qual es procedeix a la concessió o denegació de les ajudes convocades a l'empara de l'Ordre de 21 d'abril de 2006, de la Conselleria de Benestar Social, per la qual es va convocar concurs públic per a la concessió d'ajudes a associacions juvenils i entitats prestadores de serveis a la joventut d'àmbit local, per a l'any 2006, en matèria de voluntariat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5373

Data del DOGV
:   24-10-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/11564


Organisme emissor
:   Institut Valencià de la Joventut

Tipus de document
:   Resolució

RESOLUCIÓ de 16 d'octubre de 2006, del director general de l'Institut Valencià de la Joventut, per la qual es procedeix a la concessió o denegació de les ajudes convocades a l'empara de l'Ordre de 21 d'abril de 2006, de la Conselleria de Benestar Social, per la qual es va convocar concurs públic per a la concessió d'ajudes a associacions juvenils i entitats prestadores de serveis a la joventut d'àmbit local, per a l'any 2006, en matèria de voluntariat. [2006/11046]  
I. Per ordre de 21 d'abril de 2006, de la Conselleria de Benestar Social (d'ara endavant, ordre de 21 d'abril de 2006), publicada en el DOGV núm. 5.262, de 19 de maig de 2006, es va convocar concurs públic per a la concessió d'ajudes a associacions juvenils i entitats prestadores de serveis a la joventut d'àmbit local, per a l'any 2006, en matèria de voluntariat, que estan destinades a finançar els projectes d'aquestes entitats que despleguen activitats en matèria de voluntariat al llarg de l'any esmentat.  
II. De conformitat amb el que estableix la base sisena de la dita ordre de convocatòria, la comissió avaluadora va procedir a l'estudi i la valoració de les sol·licituds presentades, i posteriorment a l'elevació de la corresponent proposta al director general de l'Institut Valencià de la Joventut, en compliment del que disposa la base abans indicada.  
D'acord amb aquesta proposta, en ús de les facultats que em confereixen la base huitena i la disposició final primera de l'ordre de 21 d'abril de 2006, de la Conselleria de Benestar Social, en relació amb l'article 7 de la Llei 4/1989, de 26 de juny, sobre l'Institut Valencià de la Joventut, resolc  
Primer  
Concedir, a les entitats que s'indiquen en l'ANNEX I, les quantitats que s'hi expressen, a càrrec de la línia de subvenció SE000015 del pressupost de l'Institut Valencià de la Joventut per a 2006, en concepte d'ajuda per al desplegament dels seus projectes en matèria de voluntariat al llarg de l'any 2006.  
Segon  
Denegar, a les entitats relacionades en l'ANNEX II, l'ajuda sol·licitada pels motius que s'hi expressen.  
Tercer  
En virtut del que disposa la base novena de l'ordre de 21 d'abril de 2006, de la Conselleria de Benestar Social, les entitats beneficiàries d'aquestes ajudes hauran de presentar, per a cada projecte subvencionat, en el termini comprés entre l'endemà del dia en què tinga lloc la publicació d'aquesta resolució i el dia 7 de novembre de 2006, ambdós inclosos, la documentació següent:  
a) Factures originals i còpies per tal de ser confrontades per la unitat de registre de l'òrgan competent, corresponents a les despeses corrents derivades del projecte subvencionat i per l'import total de la subvenció. Les dites factures hauran de complir els requisits que estableix la normativa vigent.  
Les despeses generals, com ara telèfon, aigua, llum, lloguer, etc., no podran superar el 15% de l'import total subvencionat del projecte corresponent.  
b) Detall de les despeses del personal (nòmines i minutes) que haja treballat directament en el projecte subvencionat, juntament amb els corresponents models dels impresos justificatius de les cotitzacions a la Seguretat Social i de les retencions de l'IRPF en l'Agència Estatal d'Administració Tributària.  
Aquestes despeses no podran superar el 20% de l'import total subvencionat.  
c) Quan la quantia de l'ajuda supere els 1.803,04 euros, i cas que siga exigible, certificats acreditatius que, en el moment de concessió de l'ajuda, el beneficiari es trobava al corrent en el compliment de les seues obligacions tributàries i davant de la Seguretat Social, de conformitat amb el que estableix l'ordre de 30 de maig de 1996, de la Conselleria d'Economia i Hisenda (DOGV núm. 2775 de 21.06.96) i en la forma que preveu el Reial Decret 1098/2001, de 12 d'octubre, pel qual s'aprova el Reglament general de la Llei de Contractes de les Administracions Públiques (BOE núm. 257 de 26.10.01).  
d) Memòria en què conste la descripció, els objectius assolits i una valoració del projecte de voluntariat objecte de la subvenció, executat al llarg de l'any 2006.  
e) Certificat del tresorer de l'entitat en què es faça constar que l'import de la subvenció està registrat com a ingrés previst dins de la comptabilitat de l'associació per a l'any 2006, amb el vistiplau del representat legal.  
f) Certificat del tresorer de l'entitat (per a la justificació de subvencions) en què es detallen les factures presentades, amb indicació del número d'ordre, la data, el concepte, el nom i el CIF del proveïdor i l'import facturat, i també els documents presentats acreditatius de les despeses efectuades en matèria de personal, especificant, si s'escau, el número d'ordre, el nom i el DNI del perceptor, el concepte i els períodes liquidats i els imports respectius, amb el vistiplau del representat legal.  
g) Fotocòpia confrontada de la resolució d'inscripció de l'entitat beneficiària de l'ajuda com a entitat de voluntariat en la secció 4ª del Registre Autonòmic d'Associacions, en el cas que, al seu moment, només n'haguera presentat la sol·licitud d'inscripció.  
Per tal de fer efectiu el pagament de les ajudes concedides, els beneficiaris hauran d'aportar la fitxa de dades bancàries de l'entitat beneficiària de l'ajuda, emplenada per l'entitat bancària en què es sol·licita que es faça l'ingrés de la subvenció.  
Tota la documentació sol·licitada en els apartats anteriors que no siga original haurà de ser confrontada.  
Contra aquesta resolució, que posa fi a la via administrativa, es podrà interposar potestativament recurs de reposició davant del director general de l'IVAJ en el termini d'un mes comptador a partir de l'endemà de la seua publicació o, directament, recurs contenciós administratiu davant de la Sala de Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació en el Diari Oficial de la Generalitat. Tot això de conformitat amb el que disposen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'hi utilitze qualsevol altra via que es considere oportuna.  
València, 16 d'octubre de 2006.. El director general de l'IVAJ: Marcos Alós Cía.